Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 2 Pv 122/14/5505	Liptovský Mikuláš, 2.4.2014
EEČ : 2-39-140-2014

U Z N E S E N I E

Trestná vec:	obvinený XXXXX a spol.  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 1/2014 Zbierky zákonov spáchaný formou spolupáchateľstva podľa § 20 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Liptovský Mikuláš
Podľa § 220 odsek 1 Trestného poriadku schvaľujem zmier uzavretý medzi: 
obvinenými:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: stolár
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: maliar, natierač
a
poškodeným:
1.	XXXXX 
	sídlo organizácie: XXXXX
Obsahom zmieru je:

a.	Výška nahradenej škody alebo škody, na náhradu ktorej sa obvinení zaviazali: 146,60 € 
b.	Peňažná suma určená na všeobecne prospešné účely každým z obvinených: 80,00 € 
c.	Konkrétny adresát peňažnej sumy určenej na všeobecne prospešné účely u oboch: Základná škola s materskou školou Ľubeľa 161 
d.	Suma odovzdaná štátu na peňažnú pomoc obetiam trestnej činnosti: 40,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinených
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: stolár
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: maliar, natierač
realizované policajtom Obv.odd. PZ XXXXX pod spisovou značkou ORP-84/OO-LM-2014.
	Dňa 07. 01. 2014 v čase od 11.00 hod. do 12.00 hod. bez povolenia a súhlasu majiteľa na parcele č. KN - E 449 evidovanej ako lesné pozemky v k. ú. obce XXXXX, okres XXXXX, vyrúbali 1 ks smreka obyčajného o dĺžke 30 metrov, strednou hrúbkou kmeňa 36 cm o objeme dreva 2,82 m3, napílili na metrovicu a takto napílené drevo postupne odgúľali ku ceste, odkiaľ ho chceli naložiť do vozíka a odviesť, čím poškodenému spoločenstvu Bývalí urbárnici a komposesoráti, vlastníci lesa - pozemkové spoločenstvo XXXXX, okres XXXXX spôsobili škodu vo výške 146,60 €. 

Odôvodnenie: 
	Uznesením povereného príslušníka Obvodného oddelenia PZ v Liptovskom  Mikuláši, sp. zn. ORP-84/OO-LM-2014 bolo dňa 05. 02. 2014 podľa § 199 ods. 1 Trestného poriadku začaté trestné stíhanie a podľa § 206 ods. 1 Trestného poriadku vznesené obvinenie XXXXX a XXXXX  pre prečin krádeže podľa § 212 ods. 2 písm. d/ Trestného zákona spáchaného formou spolupáchateľstva podľa § 20 Trestného zákona, pre skutok uvedený vo výrokovej časti tohto uznesenia. 
	V predmetnej veci  sa  koná  o prečine, na  ktorý zákon ustanovuje trest odňatia slobody,  ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.
	Obvinení a poškodené spoločenstvo Bývalí urbárnici a komposesoráti, vlastníci lesa - pozemkové spoločenstvo XXXXX uzavreli dňa 28. 03. 2014 zmier, v rámci ktorého obvinení XXXXX a XXXXX vyhlásili, že spáchali skutok, za ktorý sú stíhaní. Za poškodené spoločenstvo Bývalí urbárnici a komposesoráti, vlastníci lesa - pozemkové spoločenstvo XXXXX bol vypočutý splnomocnenec XXXXX, ktorý uviedol, že obaja obvinení poškodenému spoločenstvu spoločne a nerozdielne nahradili škodu vo výške 146,60 €, čím sú ich nároky na náhradu škody v danej veci uspokojené. 
	Obvinení slobodne, vážne, zrozumiteľne a určito vyhlásili, že spáchali skutok,  za ktorý sú stíhaní. 
	Dňa 28. 03. 2014 obaja zložili do pokladne Okresnej prokuratúry v Liptovskom Mikuláši peňažnú sumu každý vo výške 80,- €, teda spolu 160,- €, ktorá bola toho istého dňa zaslaná na účet Krajskej prokuratúry v Žiline. Z tejto chcú každý 50% poukázať štátu na peňažnú pomoc poškodeným podľa osobitného zákona a 50% v prospech Základnej školy s materskou školou v Ľubeli. 
	Táto suma je primeraná závažnosti spáchaného trestného činu.  
	Obvinení a poškodené spoločenstvo Bývalí urbárnici a komposesoráti, vlastníci lesa - pozemkové spoločenstvo XXXXX s týmto spôsobom vybavenia veci vyslovili súhlas.
	Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osoby obvinených (z ktorých ani jeden doposiaľ nebol súdne trestaný) a na ich osobné a majetkové pomery som dospela k záveru, že takýto spôsob rozhodnutia je dostačujúci. 
	Preto som rozhodla tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu nie je prípustná sťažnosť. 

JUDr. Zdeňka Klaučová
prokurátorka